《句》
宋代·萧贯

十二峣关隐空绿，兽猊呼焰椒壁馥。
渴乌涓涓不相续，辘轳欲转霏红玉。
百刻香残陨莲烛，九龙吐水漫寒浆。
红绡佩鱼无左珰，两两趋走瞻扶桑。
红萍半圭山波面，回首觚棱九霞绚。
鸣鞘声從天上来，大剑高冠满前殿。

作者简介：临江军新喻人，字贯之。萧谔子。真宗大中祥符二年进士。官大理评事。仁宗即位，进太常丞，历三司盐铁判官、刑部员外郎。出知饶州，迁兵部员外郎。召还，将试知制诰，未及试而卒。平生遇事敢为，不茍合于时好。有文集。